Støvring Højskole har udsigt til kommunal lånegaranti. Økonomiudvalget i Rebild Kommune har givet en positiv tilbagemelding.

Ingen lokale kautionister Fem ugers forsøg på at rejse lidt over 500.000 kroner i lånegaranti fra lokale kautionister har ikke ført noget med sig for den selvejende institution Støvring Højskole. Hvis ikke skolen får en lånegaranti er der risiko for, at den må lukke. Positiv respons fra Rebild Nu har skolen bedt Rebild Kommune om hjælp. Og det har medført lidt lysere udsigter. Økonomiudvalget behandlede skolens ansøgning om lånegaranti på et møde i dag. - Jeg fik en positiv tilbagemelding fra udvalget, da mødet sluttede, så jeg er en glad mand, siger Støvring Højskoles forstander, Vagn Egon Jørgensen. Afventer byrådsmøde Den positive tilbagemelding fra økonomiudvalget er dog ikke nok til at sikre skolen. Også byrådet skal behandle ansøgningen om at yde lånegaranti til Støvring Højskole. Endelig afgørelse næste torsdag Det foregår på et møde på næste torsdag.